1Magi Mumabéla, oh PUWANG sibawa massubbu wettutta aperiseng?
2Nasibawang atempong tau majaé tenre’i tau kasiyasié; leppessangngi mennang tassiyo ri siyona muto.
3Mabboroi tau majaé passalena cinnana iya majaé. tau mangowaé natanroiwi sibawa nasampéyangngi PUWANGNGE.
4Tau madosaé dé’ napaduliwi PUWANGNGE matu, nasaba tempona mappikkiri’i dé’gaga Allataala.
5Mallolongengngi tau majaé ri laleng sininna usahana; dé’ naissengngi iyaré’ga napahangngi hukkunna PUWANGNGE sibawa pakatunai sininna balinna.
6Adanna ri laleng ati, "Dé’ matu utemmallolongeng, sibawa massossoreng pada-pada tau iya dé’é natuwo maja."
7Matterui patanroi, mangancang sibawa pabengnguwang, ada-adanna pennoi paccéccé sibawa ja.
8Massubbui ri désa-désaé maélo mpunoi tau iya dé’é napasala. Pada-pada singaé mattajeng ri munrinna aleka’-kale’é namata-mataiwi tau iya dé’é pakkullénna. Nadangngi tau kasiyasié ri onrong masino-sinoé, tikkengngi sibawa massarénréngengngi lao.
9(10:8)
10Mabbukku’i, sadiya maélo palupperi; nabuwangngi tauwé sibawa ateddekeng.
11Pikkiri’na, "Nallupaini Allataala sibawa dé’ najampangiwi; untu’ matteruna dé’na Naitaka!"
12Tokkonni, PUWANG, hukkungngi tau majaé! Engngerangngi tau iya ritenre’é!
13Magi tau majaé matterui napakatuna Allataala sibawa mappikkiri dé’ narihukkung matu ri Allataala?
14Iyakiya Muwitai; Mupénessaiwi asussangngé sibawa anrasa-rasangngé, sibawa tuli sadiyai untu’ mattulung. Tau iya dé’é pakkullénna nabbéréyangngi aléna lao ri Iko, tuli Mutulungngi tau iya kasiyasié.
15Poloi akuwasanna tau majaé sibawa madorakaé; hukkungngi mennang nasaba pangkaukenna narapi mennang toba’.
16Mapparéntai PUWANGNGE untu’ mannennungeng; bangsa-bangsa iya dé’é Naissengngi lennye’i matu polé ri tana-Na.
17PUWANG, Muwéngkalingai sempajanna tau matunaé sibawa péwatangiwi atinna mennang.
18Ana’ béué sibawa tau ritenre’é Mubélai parakarana, kuwammengngi na dé’gaga tau iya péttauriyéngngi mennang.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn unk bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn